Bim ene fiechtfreelige Fondueblausch im Novämber 1997 isch d'Ydee geboore worde, e Schnitzelbangg mit em Namme "die Gsalzene" z'grinde. Innert Spitzezyt sinn mir denn in d'BSG yydrätte, hänn Goschdyym und Larve organisiert, e Melodie gfunde und die erschte Värs gschryybe. Unsri Premiere hänn mir kurz druff aabe am Faasnachtsmääntig 1998 erlääbt. Mir sinn drei gueti Frinde mit vyylne Gmainsamkaite. Vor allem nämme mir s'Lääbe mit me Augezwinggere hi und gniesses - kai schlächti Voruussetzig zem Bänggle.